জ্যাক ব্রাউন
জন থমাস ব্রাউন (ইংরেজি: Jack Brown; জন্ম: ২০ আগস্ট, ১৮৬৯ - মৃত্যু: ৪ নভেম্বর, ১৯০৪) ইয়র্কশায়ারের ড্রাইফিল্ডে জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ১৮৯৪ থেকে ১৮৯৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে সবিশেষ দক্ষতা প্রদর্শন করেছেন ‘জ্যাক’ ডাকনামে পরিচিত জ্যাক ব্রাউন।